19.12.2022
FI
Euroopan unionin virallinen lehti
C 481/5
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10987 – BAIN CAPITAL / CAVERION) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2022/C 481/03)
1.
Komissio vastaanotti 9. joulukuuta 2022 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — Bain Capital Investors, LLC (Bain Capital, Yhdysvallat) — Caverion Corporation (Caverion, Suomi) Bain Capital hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Caverion.
Keskittymä toteutetaan julkisella tarjouksella.
2.
Kyseisten yritysten liiketoiminnan sisältö on seuraava:
— Bain Capital on pääomasijoitusyhtiö, joka sijoittaa rahastoperheensä kautta yrityksiin useilla eri toimialoilla, kuten tietotekniikan, terveydenhuollon, vähittäiskaupan, kulutushyödykkeiden, viestinnän, rahoituspalvelujen ja teollisuuden aloilla. — Caverion on Suomen lainsäädännön mukaisesti perustettu osakeyhtiö.
Caverion toimii rakennusteknologian ja teollisten prosessien asentamisen ja ylläpidon alalla, erityisesti lämmityksen, sähkön, energian, ilmanvaihdon, jäähdytyksen, rakennusten automatisoinnin ja rakennusten turvallisuuden teknisten alojen aloilla.
Lisäksi Caverion tarjoaa huoltopalveluja teollisille valmistusprosesseille, kuten vesivoimalle, sellun ja paperin tuotannolle ja kemiallisille prosesseille.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
(1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.